Drage učenke in učenci 5.c.

Vaše vztrajno delo do počitnic je preseglo moja pričakovanja. Res lepo ste ustvarjali za GOS in LUM (reklame, dekoracije, šivanje…). Berete knjige (SLO) in vaši zanimivi domišljijski spisi so me osupnili. Z dokazi za DRU in NIT ste me prepričali, da je vaše znanje utrjeno. Najpomembneje pa je, da niste obupali nad deljenjem (MAT)😊.

Napisali smo si nešteto sporočil in s tem bomo nadaljevali.

Ta teden se bom slišala z vsemi (govorni nastop – NIT). Pripravila sem razpored. Posredovala sem ga staršem.

Staršem sem tudi posredovala, kdaj lahko prevzamete škatle za NIT.

Se že veselim vaših javljanj, super razred ste!

Štefka Ramovš

|  |
| --- |
| TEHNIŠKI DAN ( v šoli bi trajal 5 šolskih ur) |
| VSEBINA: PRIPRAVA NA KOLESARSKI IZPIT, 2. DEL1. del je bil teoretični, preko računalnika, 3. del bo vožnja po javnih prometnih površinah)

Razvijaj spretnosti za vožnjo kolesa na poligonu oz. **na neprometnih** **površinah**, kot so: • vožnja naravnost in vzdrževanje ravnotežja, • vožnja čez posamezne ovire za obvladovanje kolesa (ožina, vijuganje, neravnine, nenadno ustavljanje, vožnja z eno roko itd.),• vožnja mimo (pogled nazaj, pogled naprej, pravilno nakazovanje smeri z roko, vožnja po desni strani vozišča), • postopki pri prehitevanju, in sicer pred prehitevanjem (pogled nazaj, pogled naprej, pravilno nakazovanje smeri z roko), med prehitevanjem (povečevanje hitrosti, primerna bočna razdalja), po prehitevanju (zavijanje v blagem loku na desno stran vozišča).Preveri pravilno opremljenost kolesa. Po potrebi ga očisti. Vozi po domačem dvorišču in in po površinah, ki jih bodo za to vajo izbrali tvoji starši. Varnost je na prvem mestu. |
| MATEMATIKA |
| VSEBINA:SIMETRIJAS pregledovanjem in reševanjem nalog v DZ 104 - 109 ponavljaš in utrjuješ učno snov prejšnjih šolskih let. Zanimivo bo. Do izraza bo prišla tvoja natančnost pri delu. |
| SLOVENŠČINA, LIKOVNA UMETNOST, DRUŽBA |
| VSEBINA:STRIP: MOJE PRIPRAVE NA KOLESARSKI IZPITNariši strip na dve strani v zvezku za SLO. Ima naj 4 – 6 slik. Kratki zapisi v oblačkih naj bodo pregledni in jezikovno pravilni. *Prosim, pošlji mi fotografijo izdelka.* |
| NARAVOSLOVJE IN TEHNIKA |
| VSEBINA: ŽIVLJENJSKA OKOLJA – PREDSTAVITEV GOVORNEGA NASTOPA IN PREGLEDNEGA ZAPISA (miselni vzorec ali kako drugače) |
| GOSPODINJSTVO |
| VSEBINA: ROČNA DELAIzberi si eno vrsto ročnih del: kvačkanje, pletenje, šivanje gobelinov, izdelovanje (šivanje) lutke iz stare nogavice…ali kaj drugega. Brez začetne pomoči staršev ali starih staršev bo težje.*Za to nalogo imaš dva tedna časa. Ocenila jo bom. (Nič ne bo narobe, če bo izdelek ob ocenjevanju le do polovice dokončan in ga boš zaključeval/a še v prihodnjih tednih). Pomembno bo, da boš do takrat vložil/a veliko svojega truda vanj. Torej: tisto kar bo čez dva tedna narejeno, bo narejeno po tvojih najboljših močeh😊* |